लुक इसके स्टैंडर्ड मॉडल की तरह, एक्स-शोरूम कीमत ₹15.95 लाख
Ducati Monster SP Launched In India - सुपर और स्पोर्टी बाइक मेकर कंपनी डुकाटी (Ducati) आज भारत में 'डुकाटी मॉन्स्टर SP' लॉन्च करने जा रही है
इटैलियन टु-व्हीलर मेकर कंपनी डुकाटी (Ducati) ने मंगलवार (2 मई) को भारत में 'डुकाटी मॉन्स्टर SP' का अपडेटेड वैरिएंट लॉन्च कर दिया है। कंपनी ने इस टूरर बाइक को 15.95 लाख रुपए की कीमत में लॉन्च किया है।
नई मॉन्स्टर SP बाइक का लुक इसके स्टैंडर्ड मॉडल की तरह ही है। इस बाइक में BS6 फेज 2 नॉर्म्स के अनुसार अपडेटेड 973cc इंजन को ऐड किया गया है। साथ ही, इसमें 4.3-इंच का TFT इंस्ट्रूमेंट क्लस्टर भी दिया गया है।
डुकाटी मॉन्स्टर SP : डिजाइन
कंपनी की ऑफिशियल वेबसाइट के अनुसार, डुकाटी मॉन्स्टर SP में LED DRLs के साथ प्रोजेक्टर-स्टाइल हेडलैंप, फ्यूल टैंक पर फ्रंट इंडिकेटर्स मिलेंगे। साथ ही बाइक में रेड कलर की एक स्टेप-अप सीट और साइड में एक ट्विन-पॉड एग्जॉस्ट माउंट किया गया है। बाइक में रेड और ब्लैक कलर का डुअल-टोन पेंट स्कीम दिया गया है।
डुकाटी मॉन्स्टर SP: इंजन और पॉवर
डुकाटी ने मॉन्स्टर SP में 973cc का ट्विन-सिलेंडर, लिक्विड-कूल्ड इंजन दिया है, जो 9250 rpm पर 110 bhp की पावर और 6500 rpm पर 93 Nm का पीक टॉर्क जनरेट करता है। इंजन को 6-स्पीड गियरबॉक्स के साथ ट्यून किया गया है। बाइक में 17 इंच के अलॉय व्हील दिए गए हैं। इनमें पिरेली डियाब्लो रोसो IV टायर्स लगे हैं।
डुकाटी मॉन्स्टर SP: फीचर्स
नई डुकाटी मॉन्स्टर SP में ऑल LED लाइटिंग, मल्टीमीडिया सिस्टम के साथ 4.3 इंच का TFT डिस्प्ले, लॉन्च कंट्रोल, ABS कॉर्नरिंग, लिथियम-आयन बैटरी, 3 राइड मोड्स, ट्रैक्शन कंट्रोल, व्हील कंट्रोल और डुकाटी क्विक शिफ्ट अप/डाउन जैसे कई एडवांस फीचर्स मिलेंगे।
